EFTA-TILSYNSMYNDIGHEDENS BESLUTNING Nr. 101/98/KOL af 2. april 1998 om at fritage Island for pligten til for visse sorters vedkommende at anvende de retsakter, som omhandles i kapitel III, punkt 3, 4 og 6 i bilag I til aftalen om Det Europæiske Økonomiske Samarbejdsområde om handel med sædekorn (Rådets direktiv 66/402/EØF), om handel med frø af olie- og spindplanter (Rådets direktiv 69/208/EØF) og om handel med grøntsagsfrø (Rådets direktiv 70/458/EØF)

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen, særlig artikel 17 og protokol 1, punkt 4, litra d),

under henvisning til den retsakt, som omhandles i kapitel III, punkt 3, i bilag I til aftalen om Det Europæiske Økonomiske Samarbejdsområde om handel med sædekorn (Rådets direktiv 66/402/EØF), særlig artikel 23, litra a),

under henvisning til den retsakt, som omhandles i kapitel III, punkt 4, i bilag I i aftalen om Det Europæiske Økonomiske Samarbejdsområde om handel med frø af olie- og spindplanter (Rådets direktiv 69/208/EØF), særlig artikel 22,

under henvisning til den retsakt, som omhandles i kapitel III, punkt 6, i bilag I til aftalen om Det Europæiske Økonomiske Samarbejdsområde om handel med grøntsagsfrø (Rådets direktiv 70/458/EØF), særlig artikel 42,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d) og protokol 1, punkt 1, litra c),

under henvisning til en anmodning fra Island, og

ud fra følgende betragtninger:

Frø af følgende: ris, kanariegræs, sorghum, sudangræs, hård hvede, spelt, majs undtagen popkorn og sukkermajs, jordnødder, hamp, saflor, sojabønner, bomuld, asparges og kardon produceres og markedsføres sædvanligvis ikke i Island;

så længe disse betingelser er til stede, bør Island ikke være forpligtet til at anvende bestemmelserne i ovennævnte retsakter på de pågældende sorter;

en sådan fritagelse må ikke være til hindring for markedsføring i Island af frø, der er produceret i overensstemmelse med retsakterne i et andet land, som har underskrevet aftalen om Det Europæiske Økonomiske Samarbejdsområde;

de i denne beslutning fastsatte foranstaltninger er i overensstemmelse med udtalelsen fra EFTA's Plante- og Foderstofudvalg, der bistår EFTA-Tilsynsmyndigheden -

VEDTAGET FØLGENDE BESLUTNING:

Island fritages hermed for forpligtelsen til at anvende:

1. 1.1. Den retsakt, som omhandles i kapitel III, punkt 3, i bilag I til aftalen om Det Europæiske Økonomiske Samarbejdsområde om handel med sædekorn (Rådets direktiv 66/402/EØF), med undtagelse af bestemmelserne i artikel 14, stk. 1, på følgende sorter:

>TABELPOSITION>

1.2. Den retsakt, som omhandles i kapitel III, punkt 4, i bilag I til aftalen om Det Europæiske Økonomiske Samarbejdsområde om handel med frø af olie- og spindplanter (Rådets direktiv 69/208/EØF), med undtagelse af bestemmelserne i artikel 13, stk. 1, på følgende sorter:

>TABELPOSITION>

1.3. Den retsakt, som omhandles i kapitel III, punkt 6, i bilag I til aftalen om Det Europæiske Økonomiske Samarbejdsområde om handel med grøntsagsfrø (Rådets direktiv 70/458/EØF), med undtagelse af bestemmelserne i artikel 16, stk. 1, og artikel 30, stk. 1, på følgende sorter:

>TABELPOSITION>

2. Denne beslutning træder i kraft den 1. maj 1998.

3. Denne beslutning er rettet til Island.

4. Kun den engelske udgave af denne beslutning er autentisk.

Udfærdiget i Bruxelles, den 2. april 1998.

For EFTA-Tilsynsmyndigheden

Hannes HAFSTEIN

Medlem af Kollegiet